
A Náma avatára 



Bhagavad-gítában 



20.263-264 



]adá jadá hi dharmaszja glánir bhavati bhárata I 
ahhjutthánam adharmaszja tadátmánam 
szridzsámj aham - mondja Sri Krisna a 

1, Bharata leszárma- 
,&n a vallás gyakorlása 
hanyatlóban, s kerüljön fölényes túlsúlyba a 
vallástalanság, alászállok Én magam." Isten 
ezen alászálló formájáról a Sri Csaitanja- 
csaritámrita a következőképpen ir: (Madhja 
'„Az avatára, az Istenség 
Isten birodalmából száll alá, 
hogy megnyilvánuljon az anyagi világban. 
Az Istenség Személyiségének e sajátos, 
alászálló formáját inkarnációnak, avatárának 
hívják. Ezek az inkarnációk a lelki világban. 
Isten birodalmában élnek, s az anyagi 
teremtésbe alászállva kapják az avatára 
nevet." A latin eredetű inkarnáció szó 
használata megtévesztő lehet, mert Isten e 
formái nem egy anyagi testben, a hús 
börtönébe zárva jelennek meg, hanem 



eredeti, transzcendentális formájukban 
szállnak alá. Ezért is szerepel a címben a 
szanszkrit 'avatára! szó, amelynek jelentése: 
'aki alászáir. A Bhagavad-gítá azt is 
elmondja, hogy az Úr megjelenésekor a 
szentek felszabadítását és a gonoszok 
elpusztítását tekinti küldetésének. A 
Gaudíja vaisnava episztemológia a 
Bhagavad-gítát és a védikus szentírásokat 
végső bizonyítékként fogadja el. A 
szentírások állításai az igazság 
megfellebbezhetetlen forrásai, ezért a 
Gítának a könyv elején idézett versét 
olvasva az emberben felmerül a kérdés: hol 
marad Isten inkarnációja? Napjainkban a 
vallástalanság túlsúlya mindennél 

szembetűnőbb. Hol késlekedik az Úr, aki 
megígérte, hogy helyreállítja a vallás elveit? 
Mielőtt megválaszolnánk e kérdést, 
vizsgáljuk meg, mik azok az elvek, 
amelyeket a Védák követői a vallásos élet 
alappilléreinek tekintenek? 



Srímad-Bhágavatam 



[ső énekében 



nely leírja Paríksit 
királynak, az ókori India neves uralkodójá- 
nak hódító útját. Miközben a király 
birodalmában vándorolt, megpillantotta 
Kalit, a jelenlegi korszak személyiségét, aki 
a vallás urának bika formájában megjelenő 
alakját bántalmazta. Paríksit Maharadzsa 
így szólította meg a szenvedő bikát: "Szatja 
az igazmondás] korában négy lábad a 
lemondás, a tisztaság, a kegy és az 
igazmondás négy elvén nyugodott. Ám úgy 
tűnik, a büszkeség, a nők iránti kéj és a 
részegség formájában a féktelen vallástalan- 
ság eltörte három lábadat. Most csak egy 
lábon állsz, ami nem más, mint 
igazmondásod, s így bicegsz utadon. Am a 
viszály megszemélyesítője [Káli] a csalástól 
virágzik, és ezt a lábadat is megpróbálja 
elpusztítani." Ez tehát a vallásos élet négy 
alapelve: tapasz, vagyis vezeklés, amelynek 
során az ember a test az elme és a nyelv 
tevékenységeit szabályozva lemond az 



érzéki élvezetről; saucsam, avagy tisztaság, 
amely a test, az elme és a tettek tisztaságát 
egyaránt jelenti; dajá, a minden élőlénnyel 
együttérző könyörületesség, és végül a 
szatjam, az igazmondás. Ezen alapelvek 
követésének hiánya megmutatkozik a 
modern társadalom szembetűnő tetteiben: a 
szexuális szabadosságban, a tudatbefolyáso- 
ló szerek fogyasztásában, az állatok 
vágóhidakon történő lemészárlásában 
ugyanúgy, mint a terrorakciókban vagy az 
esőerdők kiirtásában, valamint a 
szerencsejátékokban. Mindezek oka az 
istentagadó büszkeség, amely fittyet hány a 
szentírások szabályaira és a bennük 
lefektetett viselkedési normákra, azt 
gondolván, hogy az individuum saját 
sorsának egyetlen kovácsa. 



Visszatérve a fentebb felvetett kérdésre: hol 
késik hát az Úr, aki megígérte, hogy 
helyreállítja a világ rendjét és békéjét? A Sri 



^^következő 
választ adja ^ ^WffM^^ P F Kali- 
korszakban az Úi^HBHBHPPHaré Krisna 
mahá-mantra az Úr Krisna inkarnációja. 
Pusztán a szent név éneklésével az ember 
közvetlenül az Úr társaságát élvezheti. Aki 
így tesz, minden bizonnyal felszabadul." 



A korszak sajátságaihoz alkalmazkodva 
Isten most Szent Neveinek alakjában jelenik 
meg a társadalomban, melyeket minden 
energiájával felruház. így námávatára, vagyis 
Szent Nevének inkarnációja formájában 
hajtja végre küldetésének elsődleges célját, a 
szentek felszabadítását. Aka^rf^untí déví a 
Srímad Bhágavatambaj^^^^^^kihangsú- 
lyozza, az Úr legfőképpl^^^pt száll alá, 
hogy bhakti-]ógával, Isten ooaadó szolgála- 
tával jutalmazza meg a szenteket, modern 
világunk azonban igencsak szűkölködik 
szent emberekben. A Haré Krisna mantra 
azonban nemcsak azokat áldja meg, akik 



jelenleg is szent életet élnek, hanem 
fokozatosan azokban is megnyilvánítja a 
szentek tulajdonságait, akik alázatos 
szellemben hallgatják vagy éneklik a Szent 
Nevet. Krisna nem jelenne meg pusztán 
azért, hogy a gonosztevőket elpusztítsa. 
Ebben nem leli különösebb örömét, s 
küldetésének e részét rábízhatná anyagi 
energiájára is, amely kisujjának egyetlen 
mozdulatával romba dönthetné az egész 
materialista civilizációt, ahogyan ezt 
napjaink természeti csapásai is bizonyítják. 
A feltételekhez kötött élőlények iránti 
szeretetéből azonban alászáll Szent 
Nevének formájában, mindenkinek lehető- 
séget adva arra, hogy a Haré Krisna mantra 
hallgatását és éneklését elfogadva elpusztít- 
hassa bűnös hajlamait. A Védákból többféle 
módszert is megismerhetünk, amelyek 
segítenek megtisztulni és megszabadulni az 
anyagi létezés feltételei közül. E folyamatok 
követése azonban már a kezdetekben tiszta 
szokásokat és bűntelen előéletet kíván. 



Ezért mondja a Brihan-náradíja purána: 



harér náma harér náma 

harér námaiva kávaiam 

alau nászt] éva násztj éva 



nászt] éva gatir anjathá 



"Ebben a Kali-korszakban nincs más út, 
nincs más út, nincs más út az 
önmegvalósításra, mint az Úr Hari Szent 
Nevének éneklése. Szent Nevének éneklése. 
Szent Nevének éneklése." A vers a kévala 
(csak) szó használatával megtilt minden 
más folyamatot, a transzcendentális tudás, a 
misztika, az önsanyargató vezeklések és a 
gyümölcsöző tettek végzésének útját 
egyaránt. Ezek nem nyújthatnak gyakorlati 
segítséget egy olyan embernek, akinek az 
előéletéhez az élet természetes velejárója- 
ként tartozik hozzá a szabad szexualitás, az 



italozás, a különböző kábító és mámorító 
szerek fogyasztása éppúgy, ahogy a húsevés 
és a szerencsejátékok. A Szent Név azonban 
elvágja azokat a szívben keletkezett 
csomókat, amelyek a fent említett bűnös 
tettek hatására alakulnak ki, és megtisztítja 
éneklőjét attól a rablánctól, amely e 
tisztátlan szokásokhoz fűzi őt. Ezért 
mondják a Védák (Kali-szantarana 
upanisad): "Haré Krisna, Haré Krisna, 
Krisna Krisna, Haré Haré/ Haré Ráma, Haré 
Ráma, Ráma Ráma, Haré Haré. Ez a 
tizenhat szó Káli korának minden bűnétől 
megszabadít. Erre a korszakra a Haré 
Krisna éneklésénél magasztosabb vallásos 
utat az egész védikus irodalom 
áttanulmányozása után sem találhatunk." 

Egy ismeretlen középkori vaisnava költő a 
Haré Krisna mahá-mantrát dicsőítő Sri 
Kévalástaka című versében a Brihan-náradíja 
puráná-ból vett idézetet használja refrén- 
ként: harér námaiva kévalam - egyedül az Úr 
szent neve. Az Isten Szent Nevének 



filozófiájáról szóló tanulmányunkat e vers 
kijelentéseinek vizsgálatával folytatjuk. 

madhumm madhurébjhó 'pi 

mangalébhjó 'pi mangalam 

pávanam pávanébhjó 'pi 

harér námaiva kévalam 



madhuram - édesebb; madhurébhjah - más 
édes dolgoknál; api - még; mangalébhjah - 
kedvezőbb; api - még; mangalam - más 
kedvező dolgoknál; pávanam - a legnagyobb 
tisztító; pávanébhjah - mint minden kedvező 
dolog; api - még; haréh náma - Hari Szent 
Neve; éva - bizonyára; kévalam - diz egyetlen 
dolog. 



Édesebb minden édes dolognál, 
kedvezőbb minden kedvezőnél, tisztítóbb 
mindennél, mi tisztít — az Úr Hari Szent 
Neve, mely egymagában minden. 



A nyelv által tapasztalt ízek közül általában 
az édes ízt tartják a legfinomabbnak. A 
lakomák végén az édességekkel koronázzák 
meg az ízlelés fesztiválját, s a különösen 
megkapó, bensőséges, élvezettel teljes 
dolgokat szintén az édes jelzővel illetik. Az 
édességek azok, amelyek a fogyókúrázók 
fogadalmaira a legnagyobb veszélyt jelentik, 
s a megbontott bonbonos doboz, vagy a fán 
lógó szaloncukrok állandó kísértésbe viszik 
az embert. Ez a vers az Ur Szent Nevét, a 
Haré Krisna, Haré Krisna, Krisna Krisna, 
Haré Haré/ Haré Ráma, Haré Ráma, Ráma 
Ráma, Haré Haré mahá-mantrát édesebb- 
nek nevezi mindennél, ami édes ebben a 
mulandó világban. A cukorkák és a 
különböző sütemények fogyasztása egy 
ponton a telítődöttség érzésével tölti el az 
embert, ami megakadályozza őt az édes íz 
további élvezetében. A Haré Krisna mantrát 
ezzel szemben állandóan énekelhetjük, akár 
még álmunkban is, anélkül, hogy nyelvünk 
belefáradna. Ahelyett, hogy az ember 



eltelne és erejét vesztené, ahogyan az egy 
kiadós ebéd után megtörténik, a Haré 
Krisna éneklése új erővel és lelkesedéssel 
tölti el a Szent Név édességének folyamatos 
élvezetére és arra, hogy mások számára is 
elérhetővé tegye ennek az íznek a 
megtapasztalását. Sríla Rúpa Goszvámí a 
következőképpen ír Isten Szent Nevének 
édességéről: "Krisna szent neve, jelleme, 
kedvtelései és cselekedetei mind transzcen- 
dentálisán édesek, akár a kandiscukor. Bár 
annak nyelve, akit az avidjá [tudatlansága 
sárgasága fertőzött meg, nem képes 
megízlelni semmi édeset, mégis milyen 
csodálatos, hogy csupán ezen édes nevek 
mindennapos, figyelmes ismétlésével 
természetes íz éled fel nyelvén, és betegsége 
fokozatosan, gyökerestül megsemmisül." Az 
ájur-véda tudománya a kandiscukrot 
orvosságként tartja számon. Amikor valaki 
sárgaságban szenved, a kandiscukor íze 
keserűnek tűnik számára, ám, ha az 
ájurvédikus orvoslás tanácsait követve 



rendszeresen fogyasztja, megszabadul 
betegségétől, és érzékelése ismét helyesen 
fog működni. Ehhez hasonlóan az az ember, 
aki túlságosan belebonyolódott az anyagi 
tettekbe, eleinte talán nem képes arra, hogy 
a Haré Krisna mantrát énekelve elmerüljön 
annak transzcendentálisán édes ízében, de 
ha kitartóan és figyelmesen folytatja a szent 
szótagok ismétlését, eredeti, transzcenden- 
tális érzékei megtisztulnak az anyagi 
szennyezettségtől, és megtapasztalhatja a 
Szent Név nyújtotta boldogságot. Az így 
megízlelt nektár mindig megújuló, egyre 
növekvő élvezetet nyújt számára, amely 
mellett eltörpülnek az anyagi élet 
szenvedései. A Bhagavad-gítá így ír erről 
(6.22): "Ebben az örömteli állapotban 
határtalan lelki boldogságban van része, 
melyet transzcendentális érzékszerveivel 
tapasztal. E szilárd helyzetben sohasem tér 
el az igazságtól, s ide eljutva úgy gondolja, 
ennél nagyobb kincsre soha nem tehet szert. 
Ezt az állapotot elérve még a legnagyobb 



nehézségek sem rendítik meg." 

Ebben a világban a szexuális élvezetet 
tartják a boldogság legintenzívebb formájá- 
nak, a Szent Nevek valódi ízét megérezve 
azonban e boldogság nem tűnik többnek, 
mint egy csepp víz az óceánhoz képest. 
Vidjápati, a nagy költő szerint a barátságból 
vagy a szerelemből merített öröm ugyan 
valóságos, de anyagi létezésünk sivatagjá- 
ban egy csepp víznél nem szolgál több 
enyhüléssel. Az anyagi élet szenvedéseit 
csak a Szent Név nektárjának zápora 
csillapíthatja, amely a transzcendentális 
boldogság óceánjába meríti az embert. 



A különféle mentalitású emberek eltérően 
ítélik meg, mi az, ami kedvező vagy 
kedvezőtlen számukra. Némelyek érzéki 
élvezetre és gazdagságra vágynak, a 
mennyei boldogság, az előkelő születés és a 
hatalom az, amit kedvezőnek tekintenek. 



Vannak olyanok, akik az anyagi létezéstől 
megszabadulva a lelki egységre töreksze- 
nek, mások pedig a levitációhoz vagy 
bizonyos dolgok materializálásának képes- 
ségéhez hasonlatos csodálatos képességeket 
szeretnének magukénak tudni. Céljaik 
elérésének érdekében vallásos rítusokat 
végeznek, a transzcendencián elmélkednek, 
vagy misztikus meditációba mélyednek, az 
aggodalom azonban mindannyiuk életében 
jelen van. Amíg az embert önös érdekek 
vezérlik, a sikertelenség lehetősége 
állandóan sötét fellegként tornyosul föléje. A 
Szent Név, a Haré Krisna mantra rendszeres 
éneklése azonban képes arra, hogy 
felébressze az emberben az önzetlen 
szolgálat szellemét, s így megszabadítsa őt a 
jövője iránti aggódástól. Isten Szent 
Neveinek éneklése ezért a legkedvezőbb az 
összes lelki folvamat közül. 



A Bhagavad-gítáB^^^Beírása szerint: "A 
jógik lemondanak minden ragaszkodásról. 



és testükkel, elméjükkel, értelmükkel, sőt 
érzékeikkel is egyedül a tisztulás érdekében 
cselekszenek." A test mindennapos 
tisztántartása és a mentális tisztaság valódi 
értelmüket akkor nyerik el, ha 
hozzásegítenek a lélek transzcendentális 
tisztaságának megtapasztalásához. A 
különböző méreganyagok kiválasztása 
folytán a test naponta többször is 
tisztátlanná válik, s megtisztítása érdekében 
a védikus szövegek napi háromszori fürdőt 
írnak elő. Azért, hogy az elme mentes 
legyen a kéjvágy, a düh és a mohóság 
szennyezettségétől, szükség van az érzékek 
és a gondolatok szabályozására. A 
tisztálkodás és az érzéktárgyaktól való 
eltávolodás azonban önmagukban nem 
elegendőek a transzcendentális szint 
eléréséhez. Eredeti, szennyezetlen helyzeté- 
ben a lélek Isten örök szolgája, s amíg nem 
merül el újra e szolgálatban, tisztátlan 
marad. A Haré Krisna mantra éneklésével 
az ember az Úrhoz és lelki energiájához 



imádkozik: "Óh, transzcendentális Hará 
energia, óh. Uram, Hari, aki minden anyagi 
szennyeződéstől megszabadítasz, kérlek 
foglaljatok le ismét szerető szolgálatotok- 
ban!" A Szent Név filozófusai a védikus 
szentírásokat tanulmányozva arra a 
következtetésre jutottak, hogy Isten és az ő 
Szent Neve nem különböznek egymástól, 
így amikor valaki a Haré Krisna mantrát 
énekli. Isten személyesen megjelenik, hogy 
megtisztítsa őt. Mivel a Szent Név nem 
különbözik az Úrtól, aki a legtisztább, 
mindennél nagyobb tisztító erővel rendelke- 
zik. 



ábrahmá-sztamba-parjantam 

szarvam májá-majam dzsagat 

szatjam szatjam punah szatjam 

harér námaiva kévalam 



á-hrahmá - diz Úr Brahmától; sztamha- 
parjantam - egy fűcsomóig; szarvam - 
minden; májá-majam - telve illúzióval; 
dzsagat - az egész univerzum; szatjam 
szatjam -valóságos, valóságos; punah szatjam 
- ismét csak azt mondom, valóságos; haréh 
náma - Hari Szent Neve; éva - bizony; 
kévalam - az egyetlen dolog. 



A magas rangú Brahmától egészen a 
közönséges fűcsomóig, az egész univer- 
zum a Legfelsőbb Úr illúzió-keltő 
energiájának a terméke. Az egyetlen 
dolog, ami valóság, ami valóság, és újra azt 
mondom, valóság — az Úr Hari Szent 
Neve, mely egymagában minden. 

Ezt a világot májának, az illúzió világának 
nevezik. A lélek természetes vágya, hogy 
boldog legyen, de az anyagi testen keresztül 
nem képes valódi boldogsághoz jutni. A 
Bhagavad-^^^^^^Hzenvedéssel teljesnek 
írja le ezt a WKIfíi, mert azok a dolgok. 



amelyekből az élőlények itt örömet 
remélnek meríteni, az idő hatására mind 
elenyésznek. A Srímad Bhágavatam ezzel 
kapcsolatban a sruti-szukha kifejezést 
használja. Ez azt jelenti, hogy a világi 
boldogságról csupán hallani lehet. Kelleme- 
sen hangzik a boldogság ígérete, de 
megtapasztalni senki sem tudja. Az 
emberek, pusztán azáltal, hogy hallanak 
bizonyos dolgokról, számtalan vágyat 
ébresztenek fel szívükben, de még ha el is 
érik amire vágytak, az nem tölti el őket 
valódi elégedettséggel. Napjaink reklámipa- 
ra fejlett módszerekkel rendelkezik az 
emberek vágyainak felkeltésére, de 
leginkább azoknak az országoknak a lakói 
küzdenek mentális nehézségekkel, ahol a 
legtöbb ígéret elhangzik. 



A modern kor egyik legnagyobb blöffje a 
szabadság ígérete. Mivel a világ tárgyai és 
eseményei kölcsönös függőségi viszonyban 



vannak egymással, ami az egyik oldalon 
szabadság, az a másikon kötöttséggé válik, s 
a szabadságáért küzdő ember saját tettei 
következményének foglyává válik. Az 
ember az anyagi természet törvényeinek 
alárendeltje, s e törvények nemcsak a fizikai 
világ működését, hanem a társadalmi 
kapcsolatokat is magukban foglalják. A 
Bhagavad-gítá^^M^^kijelentése szerint a 
társadalom ^Telepítésének alapvető 

struktúráját Isten teremtette meg, ezért 
emberi okoskodással azt megváltoztatni 
nem lehet. A Gítá négy társadalmi 
osztályról tesz említést: az értelmiségi, az 
irányító, a termelő és a munkásosztályról. 
Bármilyen mesterséges társadalmi rendet 
próbáltak is ki eddig az emberek, e négy 
osztály: az értelmiség, az államférfiak- 
hadvezérek, a kereskedők-gazdálkodók és a 
munkások nélkül az nem lehetett életképes. 
A legokosabb tehát, ha az ember elfogadja 
az Úr, a természeti törvények megalkotója 
felsőbbrendűségét. 



A hallás azonban nemcsak az illuzórikus 
boldogság légvárainak alapjait vetheti meg. 
Isten Szent Neveinek hallgatása és ismétlése 
az O társaságát nyújtja, s mivel O a 
természet törvényeinek irányítója, arra is 
képes, hogy mentesítsen e törvények hatása 
alól. E törvények hatására az élőlények 
kénytelenek elszenvedni a születés, a 
betegség, az öregkor és a halál gyötrelmeit, 
mivel az anyagi test ezek alárendeltje. A 
Szent Név hallgatása és ismétlése azonban 
képessé teszi az embert arra, hogy 
megszabaduljon attól az illúziótól, aminek a 
hatására e földi porhüvellyel azonosítja 
magát, s így egy örök lelki test és a 
transzcendentális boldogság várományosá- 
vá váljon. Mivel az anyagi érzéktárgyakkal 
való kapcsolat az "én vagyok az élvező" és a 
"minden az én élvezetemet szolgálja" 
illúzióját növeli, a szentírások e világot 
májának nevezik. Ebben a mulandó világban 
azonban megjelent az Úr hang-inkarnációja, 
a Haré Krisna, Haré Krisna, Krisna Krisna, 



Haré Haré/ Haré Ráma, Haré Ráma, Ráma 
Ráma, Haré Haré himnusz, amelyet szívébe 
zárva és nyelvének hegyén tartva az ember 
beléphet a transzcendentális valóság 
birodalmába. 

sza guruh sza pitá csapi 

szá mátá handhavo 'pi szah 

siksajécs csét szadá szmartum 

harér námaiva kévalam 

sza - ő; guruh - a tanító; sza - ő; pitá - az apa; 
csa api - és szintén; szá - ő; mátá - az anya; 
bandhavah - a barát; api - még; szah - ő; 
siksajét - oktathat; csét - ha; szadá - mindig; 
szmartum - emlékezve, haréh náma - Hari 
Szent Neve; éva - bizonyára; kévalam - az 
egyetlen dolog. 



Csak az a valódi tanító, a valódi apa, anya, 
a valódi barát, aki azt tanítja, hogy mindig 



emlékezzünk arra: az Úr Hari Szent Neve 
egymagában minden. 



Az anyagi energia az érzéki élvezet 
ígéretének arany bilincseivel az ismétlődő 
születés és halál körforgásához láncolja az 
élőlényeket. Minél inkább elmerül a lélek a 
testi és elmebeli örömök élvezetében, annál 
inkább ragaszkodni kezd hozzájuk. Olyan 
ez, mint amikor valaki megérinti az 
elektromos vezetéket, amelyet azután 
képtelen elereszteni. Ahogy az áramütést 
szenvedett embert csak külső segítséggel 
lehet elválasztani a vezetéktől, az anyagi 
ragaszkodás kötelékeit is csak a lelki 
birodalomból érkező transzcendentális hang 
képes átvágni. Mindenkinek, aki abban a 
helyzetben van, hogy másokat oktasson, az 
a feladata, hogy lehetővé tegye a rábízottak 
számára, hogy elfogadják a Szent Név 
nyújtotta segítséget, s így megszabadulhas- 
sanak az anyagi élet fogságából. A Srímad 



Bhágavatan M^^^W kíielenti: "Ha valaki 
Krisna szent ■HRiek énekléséhez kezd, 
tudnunk kell, hogy előző életében minden 
bizonnyal végrehajtotta a lemondás és 
vezeklés valamennyi fajtáját, és az összes 
védikus áldozatot elvégezte. Ez még akkor 
is így van, ha jelenleg alacsony rangú 
családban született meg." Aki a Szent Nevet 
énekli, az a legmagasabb rendű és a 
legnagyobb áldással járó lelki cselekedetet 
végzi, ezért a Haré Krisna mantra 
éneklésének tudománya a legmegbecsülen- 
dőbb örökség, amit valaki tanítványaira 
vagy utódaira hagyhat. 



A Srímad Bhágavatambah _ 
olvashatjuk: "Aki nem tudja felsH^Hítani a 
gondjaira bízott élőlényeket, akik az 
ismétlődő születés és halál útját járják, az 
soha ne legyen tanítómester, apa, férj, anya 
vagy imádandó félisten." 



nihsvászé náhi visvászah 
kadá ruddhó bhavisjati 
kírtaníja manó háljad 

harér námaiva kévalam 



nihsvászé - amikor a légzés leáll; náhi - nincs; 
visvászah - bizonyára; kadá - amikor; ruddhah 
- megállt; bhavisjati - lesz; kírtaníja - 
énekelve; matah - a mentalitás; bálját - 
gyermekkortól fogva; haréh náma - Hari 
Szent Neve; éva - bizonyára; kévalam - az 
egyetlen dolog. 



Nem tudjuk biztosan, mikor veszünk 
utoljára levegőt, és mikor lesz hirtelen 
vége terveinknek; ezért bölcsen tesszük, 
ha kisgyermek korunktól kezdve, mindig 
gyakoroljuk a Szent Név éneklését — az 
Úr Hari Szent Neve egymagában minden. 



Az odaadó szolgálat, a bhakti-]óga, a lélek 
természetes tevékenysége. Ha a közös 
jellemvonást keressük az élőlények között, 
akkor azt a szolgálatvégzésben találjuk meg. 
Az élővilág végtelenül változatos, de a 
szolgálatvégzésre minden fajában rátalá- 
lunk. Ebből megérthetjük, hogy a szolgálat 
nem az élettelen anyag, hanem az élő 
energia, a lélek tevékenysége. Bármilyen 
testet is hozzon létre az anyagi energia, a 
testet életre keltő lélek aktivitása a 
szolgálatban nyilvánul meg. 



A Srímad Bhágavatam, a védikus 
szentírások kívánsájÉ|iÍKÍtő fájának érett 
gyümölcse kijele||i^^^^^"Aki kellőkép- 
pen értelmes, annal^^^^n testét egészen 
élete kezdetétől — azaz Kora gyermekkorá- 
tól — arra kell használnia, hogy minden 
más elfoglaltságról lemondva az odaadó 
szolgálat tetteit végezze. Emberi testhez 
nagyon ritkán jut az élőlény, és annak 



ellenére, hogy ez éppúgy ideiglenes, mint a 
többi test, fontos, mert emberi testben 
odaadó szolgálatot végezhetünk. Már a 
legcsekélyebb őszinte odaadó szolgálat is 
teljes tökéletességgel ajándékozhatja meg az 
embert." 



Amikor szolgálatát valaki anyagi tárgyakra 
irányítja, nem tapasztalhat valódi 
elégedettséget, mert a szolgálat eredetileg 
lelki tevékenység, amit nem korlátoz az 
anyagi tér és idő. Az anyag nem más, mint 
az Istentől különállónak látszó létezés, a 
teljes elégedettséget nyújtó lelki szolgálat 
■ Isten szolgálata. A Srímad Bhágavatam 
perről a következőket írja: "Ahogyan 
jyökerét vízzel öntözve a törzset, az 
ágakat, a gyümölcsöket és a virágokat is 
tápláljuk, és ahogy a gyomrot étellel ellátva 
elégedetté tesszük a végtagokat is, úgy 
egyedül az Úr Visnu imádatával mindenkit 
elégedetté tehetünk." A Legfelsőbb Urat 



szolgálva nemcsak a saját magunk, hanem 
mindenki más elégedettségét is szolgáljuk. 



Az Úr odaadó szolgálatát kilenc részre 
osztják (Srímad Bhágavatam 
"Hallani és énekelni az Úr transzce^^^ális 
szent nevéről, formájáról, jellemzőiről, 
személyes tulajdonáról és kedvteléseiről, 
emlékezni rájuk, szolgálni az Úr lótuszlábát, 
tisztelettel imádni az Urat a tizenhatféle 
kellékkel, imákat mondani az Úrhoz, a 
szolgájává válni, a legjobb barátunknak 
tekinteni Őt és mindenünket átadni Neki 
(más szóval szolgálni Ot a testünkkel, az 
elménkkel és a szavainkkal) — ez a kilenc 
folyamat tiszta odaadó szolgálatnak számít. 
Aki az életét annak szenteli, hogy e kilenc 
folyamaton keresztül Krisnát szolgálja, azt a 
legműveltebbnek kell tekinteni, mert 
tökéletes tudásra tett szert." Az odaadó 
szolgálat végzésében az Úr Szent Nevének 
éneklése a legfontosabb, s ezt akár egy 
gyermek is gyakorolhatja. 



Az ember gyermekkorában szerzett 
benyomásai egész életén át elkísérik, a 
fiatalkorában megtanult versekre még 
hosszú évtizedek múltán is emlékszik, s a 



természetes módon visszatérnek. A 
Bhagavad-gítában ( ) az áll, hogy az 
ember következő születését az határozza 
meg, hogy halála pillanatában milyen 
tudattal rendelkezik. Aki halála pillanatá- 
ban képes elméjét tisztán, tökéletes 
koncentrációval az Úr Szent Nevére 
rögzíteni, annak nem kell többé visszatérnie 
a születés és halál fájdalommal teljes 
világába, hanem elfoglalhatja örök helyét 
eredeti, transzcendentális otthonában, Sri 
Krisna szolgálatában elmerülve. Ezért az 
embernek kora gyermekkorától kezdve 
mindennap gyakorolnia kell a Haré Krisna, 
Haré Krisna, Krisna Krisna, Haré Haré/ 
Haré Ráma, Haré Ráma, Ráma Ráma, Haré 
Haré mantra éneklését, hogy emberi 
életének küldetését sikerre vigye. 



harih szadá vaszét tatra 

játra bhágavatá dzsanáh 

gájanti bhakti-bhávéna 

harér námaiva kévalam 



harih - az Ur Hari; szadá - mindig; vaszét - 
lakik; tatra - ott; ]atra - ahol; bhágavatá 
dzsanáh - lelkileg fejlett személyek; gájanti - 
énekelik; bhakti bhávéna - odaadó érzésekkel; 
haréh náma - Hari Szent Neve; éva - bizony; 
kévalam - az egyetlen dolog. 



Az Úr Hari örökké ott lakik, ahol az igazán 
magasrendű, lelkileg fejlett lelkek a tiszta 
odaadás hangulatában énekelnek — az Úr 
Hari Szent Neve egymagában minden. 



A legfelsőbb Úr kijelenti: 



náham tisthámi vaikunthé 
jóginám hridajésu vá 
tatra tisthámi nárada 

játra mianti mad-bhaktáh 



"Kedves Náradám! Valójában nem élek 
lakhelyemen, Vaikunthán, és a jógik 
szívében sem. Ott vagyok, ahol tiszta 
híveim Szent Nevemet éneklik, és 
formámról, kedvteléseimről, tulajdonsága- 
imról beszélgetnek." 



Vaikuntha azt jelenti, hogy "aggodalmaktól 
mentes." A Srímad Bhágavatam második 
éneke így mutatja be Isten birodalmát, 
Vaikunthát: 



"Az Istenség Személyisége, aki nagyon 
elégedett volt az Ur Brahma vezeklésével, 
örömmel mutatta meg neki hajlékát. 



Vaikunthát, a legfelsőbb bolygót mindenek 
fölött. Az Urnák e transzcendentális 
lakhelyét mindenki imádja, aki az 
önmegvalósítást elérve már megszabadult 
minden szenvedéstől és az illuzórikus lét 
okozta minden félelemtől. Az Úr hajlékán 
nem hatnak a tudatlanság és a szenvedély 
anyagi kötőerői, és soha nem szennyezhetik 
be ott a jóságot sem. Ott az időnek sincs 
hatalma, az illúziókeltő anyagi energiáról 
nem is beszélve, amely nem léphet erre a 
földre. Az ott élők — félistenek és démo- 
nok — mind hűséges szolgáiként imádják 
az Urat. [...] A szerencse istennője, aki 
transzcendentális testtel rendelkezik, az Úr 
lótuszlábainak szerető szolgálatában áll. Ám 
a tavasz híveit, a fekete méheket követve 
állandó társaival együtt nemcsak szolgálja 
az Urat — ami határtalan boldogsággal tölti 
el — , hanem tettei dicsőségéről is énekel." 



Amikor valaki Isten Szent Neveit, a Haré 
Krisna, Haré Krisna, Krisna Krisna, Haré 



Haré/ Haré Ráma, Haré Ráma, Ráma Ráma, 
Haré Haré mahá-mantrát énekli, az Úr jelen 
van a transzcendentális hangvibráció 
formájában, s ez Vaikuntha-atmoszférát 
teremt, ami mentes az aggodalomtól, s 
amelyben az élőlények nem félnek 
egymástól. Az Úr Krisna ezért Ardzsuna 
kétségbeesése láttán - "Nem tudom, hogyan 
űzzem el ezt a bánatot, amely kiszikkasztja 
érzékeimet, s melyet legyőzni nem leszek 
képes" - azt javasolta neki, hogy kezdjen az 
odaadó szolgálat folyamatába, s váljon az Ő 
tiszta hívévé. Az ilyen nagy lelkek, a 
Bhagavad-gítá tanúsága szerint , 
örökké az Úr Szent Nevét éneklik. 



Isten a világmindenség birtokosa és 
önmagában elégedett. Nincs szüksége senki 
szolgálataira, híveinek odaadó szavai mégis 
vonzzák, ezért örökké ott lakik, ahol szolgái 
dicsőítik Ot. Bárhol is lakjon, legyen az a 
transzcendentális világ vagy a nagy jógik 



szíve, csak az odaadás marasztalja e 
helyeken. A Haré Krisna mantra odaadó 
éneklésével ezért az egész világot Isten 
országává változtathatjuk. 

ahó duhkham mahá duhkham 

duhkhád duhkhataram jatah 

kácsártham viszmritam ratna 

harér námaiva kévalam 



ahó - óh; duhkham - micsoda bánat; mahá 
duhkham - mily nagy szomorúság duhkhát - 
minden más szenvedésnél duhkhataram - 
sokkal fájdalmasabb; jatah - ahol; kacsa - 
artham - a puszta üvegszilánk étéke; viszmri- 
tam - elfelejtett; ratna-hari-náma - az Úr Szent 
Nevének drágaköve; éva - bizonyára; 
kévalam - egyetlen. 



Jaj! Micsoda bánat, micsoda nagy bánat! 
Fájdalmasabb a világ bármely más 



nyomorúságánál! Az emberek megfeled- 
keznek erről a drágakőről, mert puszta 
üvegdarabnak vélik — pedig az Úr Hari 
Szent Neve egymagában minden. 

A Siksástaka-imákban ezt olvashatjuk: 



"Uram, óh. Istenség Legfelsőbb Személyisé- 
ge! Szent Nevedben jelen van minden jó 
szerencse az élőlények számára, ezért 
számtalan neved van, például "Krisna" és 
"Góvinda", melyek révén kiterjeszted 
Magad. E neveket felruháztad minden 
energiáddal, s a rájuk való emlékezést nem 
korlátozzák merev, szigorú szabályok. 
Drága Uram, noha olyan kegyes vagy az 
elesett, feltételekhez kötött lelkekhez, hogy 
nagylelkűen megtanítod őket szent 
neveidre, én oly szerencsétlen vagyok, hogy 
sértéseket követek el a szent név éneklése 
közben, s így nem ébredhet bennem 
ragaszkodás az éneklés iránt." 



Isten neve transzcendentális drágakő, de 
azok, akik sértéseket követnek el ellene, 
nem képesek kellő megbecsülésben részesí- 
teni. Az alkimisták még ma is a bölcsek 
kövének titkát kutatják, amelyet felfedve 
képessé válnak a vasat arannyá változtatni. 
A Szent Név ilyen transzcendentális bölcsek 
köve, amely bárki szívét meglágyítja, legyen 
az akár olyan kemény, mint az acél. A 
megfelelő hatás elérése érdekében azonban 
a Haré Krisna mantra éneklőjének 
tartózkodnia kell a Szent Név elleni 
sértésektől. 



A Szent Név éneklésének három szintje van: 
a sértések szintje, a Szent Név árnyéka és a 
tiszta Szent Név. Aki sértéseket követ el a 
név ellen, abban nem fog igazi vonzalom 
kialakulni iránta, ahogy a homokban játszó 
kisgyerek sem tudja értékelni az ott talált 
fehér gyémántot, inkább színes üveggolyói- 



val játszik tovább. Amikor valaki 
felemelkedik a Szent Név árnyéka 
éneklésének szintjére, sértései megszűnnek, 
s elkezdi értékelni a Szent Nevet. Az ilyen 
gondos, óvatos gyakorlás elvezet a tiszta 
szintre, amely az Isten iránti szeretettel 
ajándékozza meg a törekvő hívőt. Az Isten 
iránti szeretet elérése a legnagyobb áldás, az 
emberi élet végső célja. 



Tíz olyan sértés van, amelyet a Szent Név 
éneklése során el kell kerülni: 



1. A Szent Név prédikátorainak bírálata. 

2. Az Úr Szent Nevét világi szemmel nézni. 
Isten a világ legfelsőbb uralkodója, s a 
különféle helyeken más-más néven 
ismerhetik őt. A legfelsőbb Ur minden 
neve egyformán szent, és nem szabad 
különbséget tenni közöttük, mintha 
anyagiak lennének. 

3. A Szent Név hiteles tanítói utasításainak 



elhanyagolása. 

4. A szentírások vagy a védikus tudomány 
gyalázása. 

5. A szent név dicsőségét túlzásnak 
tekinteni. 

6. A Szent Névnek különböző anyagi 
értelmezéseket adni. 

7. Bűnös tetteket elkövetni abban remény- 
kedve, hogy a Szent Név éneklése majd 
elpusztítja e bűnök visszahatásait. 

8. A Szent Név éneklését a közönséges 
vallási rítusokkal egyenértékűnek tekin- 
teni. 

9. Olyanokat oktatni a Szent Név 
dicsőségére, akiket ez nem érdekel. 

10. Figyelmetlenül, az anyagi vágyak 
megtartásával énekelni a szent nevet. 



díjatám díjatám karnó 
níjatám níjatám vacsah 
gíjatám gíjatám nitjam 
harér námaiva kévalam 



díjatám díjatám - visszhangozzon, visszhan- 
gozzon; karnó - a fülekben; níjatám níjatám - 
zengjék, zengjék; vacsah - szavaikkal; gíjatám 
gíjatám - énekeljék, énekeljék; nitjam - 
örökké; haréh náma - Hari Szent Neve; éva - 
bizonyára; kévalam - az egyetlen dolog. 

Halljuk, halljuk füleinkkel, mondjuk, 
mondjuk hangunkkal, örökké csak 
énekeljük, énekeljük — az Úr Hari Szent 
Neve egymagában minden. 



Az emberi élet célja a szívben szunnyadó 
Isten iránti tiszta szeretet felébresztése. 
Korunkban ennek legjobb eszköze a Haré 
Krisna, Haré Krisna, Krisna Krisna, Haré 
Haré/ Haré Ráma, Haré Ráma, Ráma Ráma, 
Haré Haré mahá-mantra állandó éneklése. 
Az ilyen állandó éneklésre azonban nem 
képesek azok, akik sértéseket követnek el a 
Szent Név ellen. Az Ur ötszáz éve megjelent 



Sri Csaitanja Maháprabhuként, hogy a Haré 
Krisna mantra éneklésére tanitsa az 
embereket. Arról is beszélt, milyen 
mentalitás szükséges ahhoz, hogy az ember 



"Halljátok most Tőlem annak a jellemzőit, 
hogyan kell énekelnünk a Haré Krisna 
mahá-mantrát, hogy könnyűszerrel feléb- 
ressze Krisna iránti szunnyadó szeretetün- 
ket! Aki csekélyebbnek tartja magát a 
fűszálnál, aki béketűrőbb, mint egy fa, és aki 
nem vár el személyes megbecsülést, ám 
mindig készen áll arra, hogy minden 
tiszteletet megadjon másoknak, annak 
számára nagyon könnyű, hogy szünet 
nélkül az Úr szent nevét énekelje. Ez 
jellemzi azt, aki a Haré Krisna mahá- 
mantrát énekli. Noha rendkívül magas 
szinten áll, hitványabbnak gondolja magát a 
földön heverő fűszálnál, és akár a fa, kétféle 
módon mindent eltűr. Amikor a fát 



kivágják, nem tiltakozik, s akkor sem kér 
vizet senkitől, amikor kiszáradóban van. 
Bárkinek odaadja gyümölcseit, virágait és 
mindenét, amije csak van. Elviseli a perzselő 
hőséget és a zivatarokat, és mégis oltalmat 
nyújt másoknak. Noha a vaisnava a 
legkiválóbb ember, nincs benne büszkeség, 
és minden tiszteletet megad másoknak, 
mert tudja, hogy mindenki Krisna 
nyugvóhelye. Ha valaki így énekli az Úr 
Krisna szent nevét, kétségtelenül felébred 
benne a szunnyadó szeretet Krisna 
lótuszlába iránt." 



triní-kritja dzsagat szarvam 

rádzsaté szakalópari 

csid-ánanda-majam suddham 

harér námaiva kévalam 



triní-kritja - mint egy fűszál; dzsagat szarvam 
- az egész világegyetem; rádzsaté szakala 



upari - uralkodik mindenek felett; csid- 
ánanda-majam - örökké tudatos, telve isteni 
eksztázissal; suddham - legtisztább; haréh 
náma - Hari Szent Neve; éva - bizony; 
kévalam - az egyetlen dolog. 



Az egész univerzumot fűszálhoz hasonló- 
an jelentéktelenné teszi; tündöklő fenség- 
gel uralkodik mindenek felett; örökké 
tudatos, telve isteni eksztázissal, és a 
legnagyobb tisztaság jellemzi - az Úr Hari 
Szent Neve egymagában minden. 



A világon mindenki arra törekszik, hogy 
boldog legyen és elkerülje a kényelmetlen- 
ségeket. A boldogságot a test érzékeit 
szolgálva próbáljuk elérni, ám ugyanez a 
test szüntelenül megannyi kényelmetlenség 
és szenvedés forrása. Ezt megértve néhány 
filozófus azt gondolja, hogy Istennek nincs 
teste, hiszen O ánandamaja, azaz örökké 
boldog. Ezek a filozófusok sajnos elkövetik 



azt a hibát, hogy a végtelen Úr 
tulajdonságait parányi agyuk segítségével 
próbálják megérteni. Az ember nem 
kényszerül találgatásokra, Sri Krisna 
bemutatja magát a szentírásokon keresztül, 
így Tőle magától tudhatjuk meg, hogy 
rendelkezik egy testtel, de ez nem az anyagi 
energia terméke. Az Ur teste ánanda- 
csinmaja-rasza - azaz örökké tudással és 
boldogsággal teljes. Mivel abszolút lévén az 
Ur és Szent Neve azonosak, a Haré Krisna 
mahá-mantra ugyancsak örök, tudással és 
boldogsággal teljes. Amikor valaki megérti a 
Szent Név transzcendentális természetét, a 
világi dolgok elvesztik számára 
vonzerejüket, s életének ura a Szent Név 
lesz. A szennyezetlen Ur Szent Nevének 
formájában száll alá e világba, hogy 
megtisztítsa a feltételekhez kötött lelkeket, s 
hazavigye őket, vissza Istenhez, örök 
otthonukba. 



